CELEX: 62011CO0069
Language: et
Date: 2011-12-09 00:00:00
Title: Euroopa Kohtu määrus (kaheksas koda), 9. detsember 2011.#Connoisseur Belgium BVBA versus Belgische Staat.#Eelotsusetaotlus: Rechtbank van eerste aanleg te Brugge - Belgia.#Kodukorra artikli 104 lõike 3 esimene lõik - Kuues käibemaksudirektiiv - Artikli 11 A osa lõike 1 punkt a - Maksustatav summa - Tasu, mida maksukohustuslane ei ole nõudnud.#Kohtuasi C-69/11.

Euroopa Kohtu (kaheksas koda) 9. detsembri 2011. aasta määrus – Connoisseur Belgium vs. Belgische Staat
      (kohtuasi C‑69/11)
      Kodukorra artikli 104 lõike 3 esimene lõik – Kuues käibemaksudirektiiv – Artikli 11 A osa lõike 1 punkt a – Maksustatav summa – Tasu, mida maksukohustuslane ei ole nõudnud
      Maksusätted – Õigusaktide ühtlustamine – Käibemaks – Ühine käibemaksusüsteem – Maksustatav summa – Teenuste osutamine – Tasu, mille teenuse osutajalt tegelikult sai – Kulu, mille kohta arvet ei esitatud, kuid mida lepingu kohaselt võis sisse nõuda – Erand (Nõukogu direktiiv 77/388, artikli 11, A osa lõike 1 punkt a) (vt punkt 22 ja resolutsioon)
      Ese
      
         
               Eelotsusetaotlus – Rechtbank van eerste aanleg te Brugge – Nõukogu 17. mai 1977. aasta kuuenda direktiivi 77/388/EMÜ kumuleeruvate
                  käibemaksudega seotud liikmesriikide õigusaktide ühtlustamise kohta – Ühine käibemaksusüsteem: ühtne maksubaas (EÜT L 145,
                  lk 1; ELT eriväljaanne 09/01, lk 23) artikli 11 A osa lõike 1 punkti a ning nõukogu 28. novembri 2006. aasta direktiivi 2006/112/EÜ,
                  mis käsitleb ühist käibemaksusüsteemi (ELT L 347, lk 1) artikli 73 tõlgendamine – Väikelaevade rendile andmine – Laevade rendileandja
                  ja rentniku vaheline kokkulepe kulude jagamise kohta – Võimalus esitada rentnikule arve teatavate kulude kohta – Arve esitamata
                  jätmine – Siseriiklik õigusnorm, mille kohaselt tuleb nende kulude pealt, mille kohta arvet ei esitatud, tasuda käibemaksu.
               
            Resolutsioon
      Nõukogu kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta –
         Ühine käibemaksusüsteem: ühtne maksubaas artikli 11 A osa lõike 1 punkti a tuleb tõlgendada nii, et sellistel asjaoludel nagu
         põhikohtuasjas ei kuulu käibemaks tasumisele tasudelt või summadelt, mida maksukohustuslane oleks lepingu kohaselt võinud
         teiselt lepingupoolelt nõuda, kuid ei nõudnud.